Навучэнцы ўстаноў адукацыі Мінскай вобласці сваю падтрымку алімпійцам выказалі лыжнымі стартамі — у рамках акцыі “Разам з камандай” прайшло абласное спартыўна-масавае свята. Арганізатарамі мерапрыемства выступілі ўпраўленне адукацыі і ўпраўленне спорту і турызму Мінскага аблвыканкама. У Рэспубліканскі цэнтр па зімовых відах спорту “Раўбічы” прыехала больш за 600 юных аматараў спорту з усіх раёнаў Міншчыны. Яны спаборнічалі ў лыжных гонках, для кожнай узроставай катэгорыі прапаноўвалася пэўная дыстанцыя.